Månedsbrev for september - Skogstroll

Velkommen til et nytt og spennende barnehageår!
Vi ønsker alle barn og foresatte velkommen tilbake i Torsahagen barnehage. Skogstroll består totalt av 18 barn fra 3-6 år. På avdelingen møter dere Agnethe Christensen (pedagogisk leder), Derya Altunsaray (barn- og ungdomsarbeider) og André Skeie Ellingsen (barn- og ungdomsarbeider).

Håper alle har hatt en hyggelig sommerferie og fått ladet opp batteriene. Det har vært en fornøyelse og fått barn og foresatte tilbake i Torsahagen barnehage. Barna har funnet sin plass i barnegruppen, nye vennskapsrelasjoner er dannet og gjensynsgleden har vært stor!

 *En venn er noe av det beste du kan ha og det fineste du kan være*I september måned vil fokuset på skogstroll være og danne trygge og gode omgivelser, ved hjelp av gode rutiner, varme – nære – og omsorgsfulle voksne. Vi vil videre arbeide med fortellinger som overordnet tema med bruk av eventyr, sang, instrumenter, dramatisering, formingsaktiviteter m.m. Barna skal også få bli kjent med høsten og dens kjennetegn ved bruk av første og andrehåndserfaringer. Det vil i slutten av september måned bli avholdt et foreldremøte for skogstroll. Dere vil få mer informasjon om dette på et senere tidspunkt. Det vil bli satt opp en påmeldingsliste på ytterdøren i garderoben. På grunnlag av covid-19 må vi dessverre meddele at det kun kan være oppmøte av en forelder på møtet. Dette er for å forholde oss til retningslinjene som FHI og helsedirektoratet har vedtatt.

Førskoleklubben starter i uke 36 sammen med Therese og Andre. På grunn av retningslinjene for covid-19 kan ikke Skeiehagen og Torsahagen samles per dags dato. Det vil derfor bli en todelt barnegruppe i førskolen enn så lenge. Det vil være samme læringsplan og aktivitetsplan for begge gruppene. For øyeblikket har også førskolen fått tilbud om svømming i oktober måned. Det vil også bli avholdt et foreldremøte i slutten av måneden for førskolen som Joakim og Therese vil stå ansvarlig for. Dette vil vi komme tilbake til når vi har mer informasjon.

Med vennlig hilsen,
Agnethe Christensen
Derya Altunsaray
André Skeie Ellingsen